משה אלחרר

הרב משה אלחרר (נולד בב' באב ה'תשכ"ד, 11 ביולי 1964) הוא רבה של המועצה המקומית שלומי, ראש בית המדרש שערי עוזיאל, מחבר ספרים, מעורכי כתבי הרב בן-ציון מאיר חי עוזיאל וחוקר מנהגי יהדות מרוקו. מתלמידיו הבולטים של הרב שלום משאש. בעבר היה רבם של המושבים כלנית, טפחות, וכפר חנניה.

ביוגרפיה 
נולד במרוקו ועלה ארצה בגיל 5. למד בישיבה התיכונית כפר גנים, ולאחר מכן בישיבת קדומים במשך שש שנים. אחר כך למד שנתיים בישיבת מרכז הרב ומשם עבר לשנתיים נוספות לישיבת צוף דבש בעיר העתיקה שם למד אצל רבותיו, הרב שלום משאש והרב אליהו אברז'ל. במהלך שנים אלו סיים את מבחני הרבנות וקיבל סמיכה לרבנות מהרב שלום משאש, מהרב מרדכי אליהו, מהרב אברהם אלקנה כהנא שפירא ומהרב עובדיה יוסף.

בשנים ה'תש"ן-ה'תשנ"ה שימש כרב של היישובים והמושבים כלנית, טפחות וכפר חנניה.

לאחר מכן עבר לצפת ושימש כרב צבאי בגזרת לבנון בדרגת סרן.

בשנת ה'תשנ"ח התמנה לרבה של המועצה המקומית שלומי ומאז מכהן בתפקיד. קודמיו בתפקיד היו הרב מסעוד ריוח, הרב שלמה משה עמאר, הרב שלום חזן והרב שמואל אליהו שנתמנה לרבה של העיר צפת מספר שנים קודם לכן.

במשך כחמש עשרה שנים למד אצל רבו הרב שלום משאש והיה מקורב אליו מאוד עד לפטירתו בשנת ה'תשס"ג. נחשב לאחד מהרבנים הממשיכים את דרכו כיום. היה מקורב מאוד גם לרב דוד שלוש.

בנוסף ממשיך את שיטתו ודרכו ההלכתית של הרב בן-ציון מאיר חי עוזיאל, במסגרת זו ייסד ועומד בראש בית המדרש שערי עוזיאל וחוקר את כתביו והגותו.

מכהן כחבר הוועד להוצאת כתבי הרב עוזיאל והיה שותף בעשור האחרון להוצאת הספרים משפטי עוזיאל, מכמני עוזיאל והשופט והמשפט בהוצאה מחודשת עם תיקונים ותוספות.

חיים אישיים 
מתגורר בשלומי ונשוי למילת. לזוג חמישה ילדים.

חיבוריו 
'לכבודה של תורה'. כתבי יד, מכתבים מקוריים ודברים בשם אומרם הנוגעים לכבודה של תורה. הספר הוא לכבודו של הרב קוק ובו משיב על דעת המערערים עליו. ירושלים, תשמ"ח, 125 עמ'. הספר קיבל את הסכמותיהם של הרב זלמן נחמיה גולדברג, הרב שאול ישראלי, הרב שאר ישוב הכהן, הרב עוזי קלכהיים והרב משה צוריאל.
'שירת הגאולה'. לבירור יחסם של חכמי המזרח והמערב לארץ ישראל, למדינת ישראל ויום העצמאות. בהוצאת "כתר מלכות" למחקר והוצאה של כתבי חכמי ספרד. ה'תש"ן.
'שישה בטלית' - מתולדות התנא הקדוש רבי יהודה בר אלעאי. ירושלים, ה'תשנ"ט 312 עמ'.
'ענק התורה, אוהב ציון' - תולדות חייו של הרב כלפון משה הכהן. "מעלה - המרכז לציונות דתית", ירושלים ה'תשנ"ז.

דרכו 
הרב אלחרר הוא מחוקרי יהדות מרוקו ומנהגיה, כתב מספר ספרים ועשרות מאמרים על מקור המנהגים ושורשם והחילוקים שנתגלעו במהלך השנים. במסגרת עבודתו בולט החקר שלו אודות שיעור כזית, מנהגי חגים ביהדות מרוקו ודעת רבני מרוקו בדורות האחרונים ויחסם לציונות ולהקמת המדינה בראייה הלכתית. בשנת 2019 פרסם פסק הלכה לפיו אסור לאכול בכלל עלי גפן, משום שהם נוגעים בחרקים.

קישורים חיצוניים 
 לאתר הרשמי של הרב משה אלחרר, מאמרים הלכתייים ומחשבתיים, שיעורים לפי נושאים, שו"ת הלכתי, ספרים של הרב, ציורי שמן על בד מקוריים של חכמי ספרד ועוד
 מעל 1,500 שיעורי תורה שהעביר במשך עשרות שנים, בערוץ היוטיוב שלו
 שיעור על הרב כלפון משה הכהן, אתר ערוץ מאיר.
 רב היישוב שלומי ל'קול חי': "אנחנו שומעים ורואים את הקולות, אתר קול חי.
 העלאת עצמות ההורים ממרוקו לארץ ישראל-הרב משה אלחרר, אתר מורשת יהדות מרוקו.
 מי חיבר את ה'תפילה לשלום המדינה'?האם הרב עוזיאל?, מאמר בעיתון הצופה.
 הרב אלחרר מדבר בסרט של משרד החינוך 'הרואה למרחוק - הרב בן-ציון מאיר חי עוזיאל'
 רבה של שלומי: "אין לנתח גופות באופן אוטומטי", אתר ערוץ 7.
 חמישים ואחת (51) שנה לפטירתו של הרב אבורביע, שיעור ואזכרה לזכרו מאת הרב משה אלחרר, אתר ערוץ 7.
 מדוע חודשה פעילות הכנסייה בשלומי? ריאיון עם הרב משה אלחרר, אתר ערוץ 7.
 הרבנים שלוש והלוי התירו עלייה להר? הרב משה אלחרר, אתר ערוץ 7.
 הקשר המיוחד בין מרכז הרב לחכמי ספרד, אתר ערוץ 7.
 הכרת הטוב: סיפור ההצלה של הרב משאש. הרב משה אלחרר, אתר ערוץ 7. הסיפור הובא גם באתר הידברות ובאקטואליק.
 רב היישוב שלומי בפסק נדיר, באתר ערוץ 7
 רבה של שלומי: תושבי הצפון שמעו וראו, באתר ערוץ 7
 מה חשבו חכמי ספרד על חג העצמאות ויום הזיכרון?, באתר ערוץ 7
 כתבות וראיונות - הרב משה אלחרר, באתר ערוץ 7

הערות שוליים 

ישראלים ילידי מרוקו
עולים בשנות ה-1960
רבני הציונות הדתית בישראל
רבנים מרוקאים ישראלים
רבנים ספרדיים ישראלים
מחברי ספרי הלכה
מהדירי ספרות תורנית
בוגרי ישיבת מרכז הרב
בוגרי ישיבת קדומים
רבני מושבים
רבנים אורתודוקסים
רבנים צבאיים ישראלים
מחברי ספרי עיון ישראלים
שלומי: רבנים
רבני יישובים
רבני מועצות מקומיות
ישראלים שנולדו ב-1964